Знайшоўшы ў асобе пані Сярніцкай не толькі ўдзячнага слухача сваіх вершаў, але і кампетэнтнага дарадцу, малады паэт дзяліў-ся з ёю як сваімі творчымі задумамі, так і многімі сакрэтамі, у тым ліку і сардэчнымі. Паводле сцвяр-джэння некаторых даследчыкаў Купалавай творчасці, у Дольным Снове будучы народны Пясняр спаткаў сапраўднае каханне. На жаль, гісторыя не захавала нам імя дальнасноўскай прыгажуні, якой сімпатызаваў паэт, аднак пра яго моцныя любоўныя пачуцці сведчыць верш “На адвітанне”. У паэтычнай скарбонцы Янкі Купалы ёсць таксама і верш “З песень нядолі”, які ён прысвяціў сваёй натхняльніцы і гаспадыні ўтульнага дома Сярніцкіх, дзе заўсёды былі яму рады”.